เอกสารแนบ 3

อื่นๆ

บริษัท บิซิเนส ออนไลน์ จำกัด (มหาชน)
ได้มีส่วนร่วมในการทำงานและบริจาคเพื่อองค์กรการกุศลในหลายแห่ง อาทิเช่น
โครงการของมูลนิธิสร้างเสริมไทย โดยมีโครงการการ์ดนี้เพื่อน้อง โดยมีนายมินทร์ อิงค์ธเนศ
(ประธานมูลนิธิฯ) เป็นผู้ริเริ่มโครงการ โดยบริษัท
ได้เข้าร่วมบริจาคเงินเพื่อสมทบทุนและใช้การ์ดที่ชนะเลิศจากการประกวดในโครงการนี้
ส่งความสุขให้กับลูกค้าและผู้มีอุปการคุณกับบริษัท มาโดยตลอด

ในปี 2549 ได้มีการจัดแข่งขันและประกาศผลรางวัลชนะเลิศ ที่ศูนย์ประชุมแห่งชาติสิริกิติ์ เมื่อวันที่
14 ตุลาคม 2549 บริษัท ได้เข้าร่วมสมทบทุนเป็นจำนวนเงิน 100,000 บาท

ในปี 2550 ได้มีการจัดแข่งขันและประกาศผลรางวัลชนะเลิศ ที่ศูนย์ประชุมแห่งชาติสิริกิติ์ เมื่อวันที่
15 กันยายน 2550 บริษัท ได้เข้าร่วมสมทบทุนเป็นจำนวนเงิน 100,000 บาท

ในปี 2551 ได้มีการจัดแข่งขันและประกาศผลรางวัลชนะเลิศ ที่หอศิลป์แห่งประเทศไทย เมื่อวันที่ 2
สิงหาคม 2551 บริษัท ได้เข้าร่วมสมทบทุนเป็นจำนวนเงิน 100,000 บาท

ทั้งบริษัท ยังได้นำเอาการ์ดนี้เพื่อน้อง
ที่เป็นรูปจากผลงานของผู้ชนะเลิศในโครงการดังกล่าวมาจัดทำเป็นการ์ด
เพื่อส่งให้แก่บริษัทและลูกค้าต่างๆ เนื่องในเทศกาลปีใหม่ ประจำปี 2552

[]

รางวัลชนะเลิศ ประเภท “เด็กพิการ” รางวัลชนะเลิศ ประเภท “เด็กด้อยโอกาส”

สกู๊ปพิเศษ เกี่ยวกับโครงการฯ

แตกต่างได้แต่ต้องเป็นหนึ่ง

แตกต่างมิใช่แตกแยก

มนุษย์ทุกคนบนโลกใบนี้ล้วนมีความแตกต่าง ไม่ว่าจะเป็นเรื่องของเชื้อชาติ ศาสนา รูปร่าง หน้าตา
หรือฐานะความเป็นอยู่ และถ้ามองให้ลึกลงไปกว่านั้น คงรวมถึงความแตกต่างทางด้านจิตใจด้วย
ไม่ว่าใครก็หนีไม่พ้นความแตกต่างทั้งสิ้น แต่จะทำอย่างไร
เมื่อเราต้องอาศัยอยู่บนความแตกต่างที่หลากหลาย นั่นคือการยอมรับความแตกต่าง ความไม่เท่ากัน
หรือไม่เท่าเทียม ซึ่งคงทำได้ยากหากคนๆนั้นไม่มีใจเปิดรับความแตกต่างอย่างแท้จริง
คนหลายคนพยายามยัดเยียดความคิดของตนเอง เพื่อเปลี่ยนความคิดของผู้อื่น
เพียงเพราะคิดไม่เหมือนกัน จนเกิดปัญหากลายเป็นความแตกแยก
คนหลายคนรังเกียจมนุษย์ด้วยกันเพียงเพราะเขาไม่มีเงินทอง
ไม่มีองค์ประกอบของร่างกายครบถ้วนสมบูรณ์ ไม่มีโอกาสเหมือนตนเอง
เพียงเท่านี้ความแตกต่างก็ทำลายแทบทุกสิ่งแล้ว

แตกต่างได้แต่ต้องเป็นหนึ่ง

ณ วันนี้ สิ่งที่สังคมไทยต้องการและโหยหาที่สุดคือ
การเอาชนะความแตกต่างอย่างสามนฉันท์ในโลกที่ผู้ใหญ่ห่ำหั่น ต่อสู้กันอย่างไม่มีวันสิ้นสุด
จนหลงลืมโลกของเด็กๆ ที่ถูกทิ้งไว้กับปัญหา โดยไม่มีต้นแบบนำทางที่ถูกต้อง
อยู่ในสังคมที่ซับซ้อนแตกต่างอย่างโดดเดี่ยว ปัญหามากมายเกิดขึ้นและคงไม่มีวันถูกแก้ไข
ถ้าทุกฝ่ายต่างไม่ยอมรับและไม่อยากจะเป็นส่วนหนึ่งของกันและกัน

และ ณ วันนี้ พวกเราทุกคนต้องรวมใจกันค้นหาสิ่งยึดเหนี่ยว เพื่อสร้างความเป็นหนึ่ง
โดยอาศัยการเชื่อมโยงสายสัมพันธ์ด้วยความรักที่มีต่อองค์พระมหากษัตริย์ ครอบครัว ศาสนา
และเพื่อนมนุษย์ทุกคนช่วยกันลดและละความเป็นตัวเอง ความเห็นแก่ตัว มองข้ามความไม่เหมือน
เพื่อสร้างความแตกต่างอย่างต้องเป็นหนึ่งเดียว

มูลนิธิสร้างเสริมไทยได้รังสรรค์โอกาสเพื่อให้เด็กๆ ได้มีโอกาสแสดงออกให้ผู้ใหญ่ได้รับรู้ถึงความคิด
ความหวัง และการแสดงออกให้เห็นถึงความเป็นหนึ่งเดียวกัน
แม้ว่าพวกเขาจะเป็นเพียงเด็กด้อยโอกาส หรือเด็กพิการ และด้วยกิจกรรมที่ชื่อว่า
“การ์ดนี้เพื่อน้อง” ที่เป็นอีกหนึ่งกิจกรรมของมูลนิธิฯ ที่ได้ดำเนินติดต่อกันมาเป็นครั้งที่ 6 แล้ว
ภายใต้หัวข้อ “แตกต่างได้แต่ต้องเป็นหนึ่ง” งานครั้งนี้เด็กๆ เต็มไปด้วยพลังแห่งความสร้างสรรค์
ถึงแม้ภาพที่ได้จะหลากหลายมุมมอง แต่ทุกภาพกลับหล่อหลอมไปด้วยความฝันที่อยากจะเห็นคนไทย
ประเทศไทย เป็นหนึ่งเดียวกัน

ผลการแข่งขันของเด็กๆ ที่ชนะเลิศ จะได้รับรางวัลทุนการศึกษาเพื่อเป็นแรงสนับสนุนอีกทางหนึ่ง
โดยประเภทเด็กพิการ รางวัลชนะเลิศ ได้แก่ น.ส.สราภรณ์ ยางกลาง (บกพร่องทางการได้ยิน)
จากโรงเรียนโสตศึกษา จังหวัดนนทบุรี รางวัลรองชนะเลิศอันดับที่ 1 ได้แก่ ด.ญ. นิชาภา นิยม
(เรียนรู้ช้า) จากโรงเรียนปัญญาวุฒิกร และรางวัลรองชนะเลิศอันดับที่ 2 ได้แก่ ด.ญ.วริญฐา
ช่างปรุ (บกพร่องทางการได้ยิน)

นอกจากนี้ บริษัทฯ ยังได้มีส่วนร่วมกับมูลนิธิสร้างเสริมไทย
ในโครงการจัดสร้างอาคารศูนย์การเรียนรู้ (Center of Learning with Fun
Construction Project) ซึ่งได้ถูกริเริ่มในปี 2550 เป็นปีแรก
โดยเกิดขึ้นจากเจตนารมณ์ของมูลนิธิสร้างเสริมไทย
ที่ต้องการส่งเสริมและพัฒนาการศึกษาของเยาวชนที่ขาดแคลนเพื่อเป็นส่วนหนึ่งในการผลักดันและสร้างโอกาสให้กับเยาวชนซึ่งเป็นอนาคตที่สำคัญของประเทศชาติ
ได้มีการเตรียมพร้อมเพื่อเข้าสู่สังคมแห่งภูมิปัญญา โดยมีความเชื่อว่าประเทศชาติจะพัฒนาได้
ต้องมาจากการที่เยาวชนและคนในประเทศมีความรู้
เพราะความรู้เป็นรากฐานที่สำคัญที่สุดในการพัฒนาประเทศ

โดยได้มีการส่งมอบอาคารศูนย์การเรียนรู้ที่เสร็จสมบูรณ์ ให้กับโรงเรียน 2 แห่ง ด้วยกันคือ
โรงเรียนวัดบางหอย ตำบลศรีจุฬา อำเภอเมือง จังหวัดนครนายก
โดยทำพิธิเปิดและส่งมอบไปเมื่อวันที่ 27 ธันวาคม 2550และโรงเรียนบ้านบัว (สระพังวิทยา)
ตำบลสว่าง อำเภอพรรณานิคม จังหวัดสกลนคร โดยทำพิธิเปิดและส่งมอบไปเมื่อวันที่ 29 สิงหาคม
2551

[]

[]